open-index/open-wikipedia-markdown huggingface dataset:
En himmel full av stjerner

:*For sangen som starter slik – se [[Barn av regnbuen]]*

***En himmel full av stjerner*** er en roman av Knut Nærum. Romanen handler om det største TV-fenomenet de siste årene, realitybølgen, som nøye blir beskrevet av både vanlige mennesker som har lyst å bli rik og berømt og av mediene. Romanen ble ikke så godt mottatt i samme grad som de andre bøkene hans da den kom ut i 2004.

__TOC__

## Handling

Ut fra to vanlige personers ide og drømmen om å bli kjendis, danner de broderskapet Furore der alle kan bli kjendis på liksom. Alle medlemmene i broderskapet inntar alle rollene som utgjør alt fra kjendiser til journalister og fans som dukker opp under deres lek. Etter hvert som  broderskapet vokser og reglene blir strengere og strengere, får media vite om gruppen og begynner helvete når den virkelige verden lokke medlemmene i broderskapet med virkelig oppmerksomhet.

## Tolkning

*En himmel full av stjerner* er tolket som en parodi på mange av dagens menneskers behov å bli noe stort, rik og berømt gjennom å delta på reality-programmer. Romanen setter også en del spørsmålstegn ved denne "reality"-kulturen og medienes rolle rundt realitybølgen der de er opptatt å skape A, B og C kjendiser for å tjene penger til deres virksomhet.

## I Norge

I Norge ble romanen første gang utgitt i 2004 på Cappelen forlag.

## Annet
I januar 2007 avstedskom denne boka et teaterstykke med samme tittel.

Romanens tittel *En himmel full av stjerner* er lånt fra Lillebjørn Nilsens sangtekst Barn Av Regnbuen
Formidlingssenter

Et **formidlingssenter** er en institusjon for effektiv spredning av kunnskap om vår felles natur- eller kulturarv. Formidlingssenter er besøkssenter som fortolker kunnskapen tilknyttet historiske steder, monument, eller naturfenomen.

Et formidlingssenter skiller seg fra tradisjonelle museer ved at formidling alene står i sentrum og at man ikke driver gjenstandsinnsamling, oppbevaring og forskning internt på senteret. Arbeid tilknyttet konservering og forskning blir gjerne utført av innleid personell som er spesialisert innen det aktuelle fagområdet. Formidlingssenter har ofte ikke egne samlinger eller permanente utstillinger med artefakter eller spesimen og utstilte objekter er derfor ofte lånt inn fra etablerte museer.

Som mer spesialiserte museer, anvender formidlingssentrene ulike kommunikasjonsmidler for å øke forståelsen for natur- og kulturarven og for å stimulere publikums intellektuelle og følelsesmessige tilknytning til denne. For å få et større nedslagsfelt blant publikum og for effektiv spredning av informasjon, har formidlingssenter ofte brukervennlige, interaktive utstillinger og multimedieforestillinger. Mange formidlingssenter har også temporære utstillinger for å understøtte en kontinuerlig oppdagelse av natur- og kulturarven og for gi liv til monumentet eller stedet.
Valacar

**Valacar** (1194 – 1432 T.T.) er en figur fra J.R.R. Tolkiens fiktive verden Midgard.

Han var den 20. kongen av Gondor og sønnen av den tidligere kongen Rómendacil II, som han etterfulgte ved dennes død i 1366 T.T..

Valacars komme skapte stor uro blant Gondors folk, for hans far hadde sendt han som ambassadør til Rhovanion for at han skulle bli kjent med *Nord-mennene*. På denne reisen giftet han seg med Vidumavi, datteren til Vidugavia, kongen av Rhovanion. Fordi Nord-mennene var middelmenn, var Dúnedain i Gondor redde for at dette giftermålet kunne ødelegge det rene Númenoreanske blodet i Kongenes slekt.

Valacars kone døde tidlig, noe som var vandlig blant *Nord-mennene*, men før hun døde gav hun kongen en sønn, Eldacar.

Da Valacar ble gammel, gjorde provinsene ved kysten opprør. I år 1432 T.T., gjorde Valacars død at dette opprøret ble til en blodig borgerkrig som ble kjent dom *Ættefeiden* (se Gondor). Kaoset varte i hele femten år før sønnen Eldacar sikret seg sin fars trone.
Valacar regjerte i Gondor i 66 år, og ble etterfulgt av Eldacar i 1432 T.T.
Krig!

***Krig!*** er Knut Nærums andre roman. Den tar for seg hva som ville kunne skje om Norge angrep et alliert land, eksempelvis et medlem av NATO, og hvordan det politiske maktspillet under en slik konflikt ville foregå. Et nederlandsk filmteam har hatt planer om å lage en film basert på romanen.

## Handling
Under EM på skøyter i 2005 faller Norges gullhåp og drar med seg sin nederlandske rival i fallet. Dette liker nederlenderne dårlig og responderer med å legge fram en påstand om at Johann Olav Koss brukte dop under OL på Lillehammer i 1994. Dette faller ikke i smak hos nordmennene, som føler at nasjonens ære er krenket. Stemningen mellom Norge og Nederland blir mer og mer spent, helt til USA som støtter Norge, angriper Nederland og sprenger dikene deres slik at de oversvømmes.

## Tolkning
*Krig!* kan tolkes som en allegori på Vestens krig mot terror, vår tids øst-vest konflikt. Men romanen tar også opp viktige samfunnsspørsmål, eksempelvis hva som får en nasjon til å erklære krig mot en annen, og hvordan den nasjonale ledere og politikere vil oppføre seg under en slik konflikt.

## I Norge
I Norge ble romanen utgitt første gang i 2003 på Cappelen forlag.

## Illustrerte utgaver
* 2003 – *Krig!*, illustrert av Karstein Volle, Cappelen forlag.
Øyområder

Et **øyområde** var et geografisk avgrenset område som utgjorde en egen politisk og administrativ enhet innen De nederlandske Antiller. Et øyområde har delvis selvstyre i lokale saker. 

Øyområdets *bestuurscollege* ble ledet av en *gezaghebber* som er en slags ordfører, og hadde et antall *gedeputeerden* (folkevalgte) som også satt i De nederlandske Antillers parlament. Formannskapet falt under *øyrådet* (eilandsraad), som ble valgt hvert fjerde år.

De nederlandske Antiller var delt inn i fem øyområder:
* Bonaire
* Curaçao
* Saba
* Sint Eustatius
* Sint Maarten
Hitmonlee

**Hitmonlee** er 1.generasjons Pokémon. Den er av typen Fighting (kamp) Pokémon.

Navnet er et teleskopord, bestående av tre ledd: "Hit" som betyr slå, "mon" som kommer fra ordet monster og "lee", som kommer fra navnet til den kinesisk-amerikanske kampsportmesteren Bruce Lee.

Hitmonlee er nr.106 i National Dex.

Hitmonlee utvikler seg fra Tyrogue ved Level 20.

## Eksterne lenker
*
Sint Maarten

**Sint Maarten** er et land i Kongeriket Nederlandene som består av den sørlige delen av øyen Saint Martin. Den nordlige delen tilhører Frankrike. Fra 1954 til 2010 tilhørte Sint Maarten De  nederlandske Antiller, men ble 10. oktober 2010 et separat land innen det føderale monarkiet Kongeriket Nederlandene.  

Folketallet på Sint Maarten var ved inngangen til 2023 beregnet til 42.938.

## Politikk
Sint Maarten var, som en del av De nederlandske Antiller, styrt av et folkevalgt øyråd på elleve medlemmer. Øyen hadde videre et utøvende organ, mens en administrator representert De nederlandske Antiller.

Etter overgangen til et eget, sidestilt land i 2010 er riksfellesskapet representert ved en guvernør. Eugene Holiday ble utpekt til den første guvernør av Sint Maarten.

Sint Maarten har som eget land en lovgivende forsamling på 15 representanter valgt i allmenne valg. Regjeringen utgår fra den lovgivende forsamling. 

Før overgangen til selvstyre som eget land ble det i september 2010 avholdt valg til ny lovgivende forsamling. National Alliance ble største parti med sju av femten seter. United People's Party fikk seks mandater og Democratic Party to. United People's Party og gikk sammen om *Country St Maarten Accord* og ble enige om å danne koalisjonsregjering. Sarah Westcot-Williams fra Democratic Party ble utpekt til statsministerkandidat.

Appellretten, som tidligere dekket De nederlandske Antiller og Aruba, skal etter oppløsningen av De nederlandske Antiller omdannes til Fellesretten for Aruba, Curaçao, Sint Maarten, og for Bonaire, Sint Eustatius og Saba. Saker fra lavere rettsinstanser kan ankes hit.

## Referanser


## Eksterne lenker
* Gezaghebberens nettsted (ordfører) (engelsk)
* Prinses Juliana International Airport (engelsk)
*  Bibliotekets «webguide to Sint Maarten» (engelsk)
Spesimen

I biologi er **spesimen** originale artseksemplar av et individuelt dyr, en individuell plante eller mikroorganisme som blir brukt som representant for å studere egenskapene til hele populasjonen for denne arten.

## Eksterne lenker
*
Hitmonchan

**Hitmonchan** er en førstegenerasjons Pokémon. Den er av typen Fighting («kamp-») Pokémon.

Navnet er et teleskopord, bestående av tre ledd: *Hit*, som betyr «slå»; *mon*, som kommer fra ordet monster; og *chan*, som kommer fra navnet til den velkjente Hongkong-skuespilleren Jackie Chan.

Hitmonchan er nr. 107 i National Dex.

Hitmonchan har utviklet seg fra Tyrogue ved level 20.

## Eksterne lenker
*
Leif Andersson

**Leif Andersson** er navnet til flere personer:

*Leif «Smoke Rings» Anderson, svensk jazzjournalist (1925-1999).
*Leif Andersson (fotballspiller), fotballspiller for Malmö FF aktiv 1970.
*Leif Andersson (skiskytter), svensk skiskytter født 1961.
*Leif Erland Andersson, svensk astronom (1944–1979).
West Coast Main Line

**West Coast Main Line** (**WCML**) er en av de viktigste jernbanelinjene i Storbritannia. Den går mellom London og Glasgow, en strekning på omkring 642 km. 

Blant andre byer som betjenes av linjen finner man Milton Keynes, Northampton, Rugby, Nuneaton, Coventry, Birmingham, Wolverhampton, Stafford, Stoke-on-Trent, Macclesfield, Crewe, Warrington, Wigan, Stockport, Manchester, Liverpool, Preston, Lancaster, Carlisle og Edinburgh.

## Historie

Linjen ble bygget i etapper mellom 1830-årene og 1870-årene. Det eldste stykket er Grand Junction Railway mellom Warrington og Birmingham, og linjen mellom London og Birmingham, som begge stod ferdige i løpet av 1830-årene. I 1846 ble de knyttet til Liverpool and Manchester Railway, North Union Railway og Manchester and Birmingham Railway, under navnet London and North Western Railway (LNWR). Nord for Carlisle hadde man Caledonian Railway, som fortsatt var uavhengig, og som i 1849 utvidet sin linje frem til Glasgow. North Staffordshire Railway, som i 1848 åpnet en linje fra Macclesfield til Colwich, med tilknytning til LNWR i Manchester, forble også uavhengig inntil 1923, da en sammenslåing ble tvunget gjennom. 

For å unngå å hisse opp for mange jordeiere langs traséen ble linjen lagt slik at den unngikk store eiendommer og småbyer. For å redusere konstruksjonskostnadene ble den også lagt slik at den i størst mulig grad fulgte naturlige konturer. Dette resulterte i en linje som er svært svingete. Linjen går gjennom noe områder med mye åser, som Chiltern Hills, Watford Gap, opplandet til Northampton og Trent Valley, fjellene i Cumbria og Leadhills i Lanarkshire. Maksimumshastigheten på linjen har derfor vært lav i forhold til East Coast Main Line. Hovedløsningen på dette har vært å innføre krengetog, først Britisk Rails APT, som ikke var vellykket, og deretter Virgin Trains' Pendolino i 2003. 

Ruten til Skottland ble markedsført som *The Premier Line*. Samkjøringen av de forskjellige linjene var komplisert, spesielt fordi det ble brukt to forskjellige bremsesystemer: LNWR brukte en vakuumbrems mens Caledonian brukte en Westinghouse-luftbrems. Tog som betjente hele strekningen måtte derfor utstyres med begge systemer, og var kjent som *West Coast Joint Stock*. Etter den tvungne omstruktureringen av britiske jernbaner i 1923, ble linjen underlagt London, Midland and Scottish Railway, og vakuumbremsen ble raskt standard. 

I 1948 ble jernbanen nasjonalisert, og ble underlagt British Railways London Midland og Skottland jernbaneregion. Det var på dette tidspunkt det nåværende navnet for linjen offisielt ble tatt i bruk. Det er ikke et spesielt treffende navn, ettersom det bare er på en liten strekning nord for Lancaster at traséen faktisk går langs kysten.

## Rute

|}
Virgin Trains

**Virgin Trains** er et britisk jernbaneselskap. Det eies av Virgin Group (51&nbsp;%) og Stagecoach Group (49&nbsp;%). 

Selskapet ble opprettet etter privatiseringen av den britiske jernbanen i 1990-årene. Virgin Trains vant budrundene for to ruter: Ekspresstog på West Coast Main Line (WCML) mellom London Euston og Skottland, som betjenes av Virgin West Coast (VWC) og langdistansetog mellom det sørlige og sørvestlige England og Skottland via Birmingham, som betjenes av Virgin Cross-Country (VXC). De to avdelingene er juridisk og praktisk sett to selskaper, men arbeider under samme varemerke. 

I 2012 mistet Virgin trains konsesjonen på West Coast til FirstGroup under firmanavnet First West Coast. I 2014 vant Inter City Railways konsesjonen på East Coast-linjen. Selskapet er et samarbeid mellom Virgin Holding Limited og Stagecoach Transport Holdings Limited, og konsesjonen er på åtte år med start 1. mars 2015.

## Referanser


## Eksterne lenker
*
Den norske Arbeiderforening

***Den norske Arbeiderforening*** var en av de første arbeiderorganisasjonene i Norge etablert på en klar klassemessig grunn, og Norges første erklærte sosialdemokratiske organisasjon. Foreningen ble stiftet mandag 26. juli 1874 og hadde sitt siste offentlige møte mandag 28. september 1874. Foreningen utga bladet «*Demokraten*» i et noe uvisst antall nummer i 1874 og foreningens medlemmer samlet seg i en periode i 1875 hvorefter foreningens aktivitet opphørte. 

Navnet som ble vedtatt på stiftelsesmøtet var ***Norske arbeideres forening***, men i det senere vedatte program for foreningen hadde den fått navnet *Den norske Arbeiderforening*.

## Bakgrunn

På begynnelsen av 1870-tallet vokste det fram en lønnsbevegelse for høyere lønn. Spesielt blant håndverkersvennene i Drammen og Kristiania var det streiker. 

I Europa var den første Internasjonales storhetstid. Da den danske avdelingen ble knust våren og sommeren 1873 dro enkelte medlemmer til Kristiania der de som regel fikk jobb. To av disse var snekkersvennen J.O. Ljungdahl og salmakersvennen Marius Jantzen. De fikk tidlig kontakt med Olaus Fjørtoft en av lederne i Framkretsen. 

## Sosialistmøtene

Disse tre begynte å avholde sosialistmøter. Det første ble avholdt i Rasmussalen på Grønland i september 1873. Etter det fulgte tre friluftsmøter på Tjuvholmen som ble forstyret av bråk fra fulle folk og politiske motstandere. Møtene på Tjuvholmen fikk mye oppmerksomhet i avisene, men ble ikke tatt spesielt alvorlig.

## Arbejderens Røst og Demokraten

Marius Jantzen opprettet «Arbejderens Røst, Et socialdemokratisk Hefteskrift» da han oppholdt seg i Drammen, med Ljungdahl som «ansvarshavende». Drammens Haandværkersvendeforening utga Arbejderens Røst. I hefteskriftet polimiserte de mot datidens dannelses- og selvhjelpsforeninger, og oppfordret arbeidere til å stifte sosialdemokratiske arbeiderforeninger. Seinere ble bladet flyttet til Kristiania og byttet navn til Demokraten

## Politikken

De utviklet også etterhvert et program inspirert av Karl Marx, Ferdinand Lassalle og Internasjonale. Det inneholdt også konkrete krav som alminnelig stemmerett, normalarbeidsdag, fri og felles barneskole, opprettelse av produksjonsforeninger med statsstøtte og innskrenking av barn og kvinners arbeid i fabrikkene. 

## Referanser


 


## Kilder
*Arbeiderbevegelsens Historie i Norge, bind 1, av Edvard Bull
*Arbeidernes Leksikon
Edward Speleers

**Edward Speleers** (født 1988) er en engelsk skuespiller.

Han hadde hovedrollen i filmen *[[Eragon (film)|Eragon]]*, filmversjonen av Christopher Paolinis fantasyroman med samme tittel. Speleers var en vanlig skolegutt uten skuespillererfaring utenom amatøroppsetninger ved skolen. Han ble imidlertid tildelt rollen som Eragon i konkurranse med 180&nbsp;000 andre håpefulle.

## Referanser


## Eksterne lenker
* 
*
Frankfurt Hauptbahnhof

**Frankfurt Hauptbahnhof** er Frankfurt am Mains sentralstasjon, den ble åpnet i 1888 som *Centralbahnhof Frankfurt*. Den er en av Tysklands viktigste jernbaneknutepunkter med daglig rundt 350&nbsp;000 reisende. Den har like stor persontrafikk som München Hauptbahnhof, bare Hamburg Hauptbahnhof har mer trafikk.

## Referanser


## Eksterne lenker
*
Kvadratrotsformelen

**Kvadratrotsformelen** (engelsk navn «Economic order quantity», forkortet «EOQ») er en økonomisk modell som definerer optimal bestillingsmengde ved lavest mulige variable omkostninger og et gitt lagernivå.

Modellen ble opprinnelig utviklet av F. W. Harris i 1915, selv om R. H. Wilson er kreditert for mer djuptgående studier av modellen.  

## Underliggende antagelser
# Etterspørselen for varen er kjent 
# Ledetid er kjent og fast 
# Mottak av ordre er en enkelt hendelse 
# Kvantumsrabatter medtas ikke i modellen 
# Økonomiske eller fysiske mankosituasjoner oppstår ikke

## Variabler

*Q^* = Optimalt ordrekvantum
*C = Omkostning per ordrehendelse (*ikke* per enhet)
*R = Månedlig etterspørsel av produkt
*P = Innkjøpsomkostning per enhet
*F = Lageromkostningsfaktor (lagerrente). (Denne faktoren settes vanligvis til 10-15 %, selv om det under visse omstendigheter kan være nødvendig å sette denne til alt mellom 0 og 1)
*H = Omkostningene ved å ha et produkt på lager per måned (H=PF)

## Formel
EOQ-formelen kan bli sett på som minimumspunktet for den følgende omkostningsfunksjonen:

Total omkostning = innkjøpsomkostning + ordreomkostning + beholdningsomkostninger, som kan skrives

:TC(Q) = PR + {\frac{CR}{Q}} + {\frac{PFQ}{2}}.

Deriverer man begge sider av ligningen og setter lik null, får man

:{\frac{dTC(Q)}{dQ}} = {\frac{d}{dQ}}\left(PR + {\frac{CR}{Q}} + {\frac{PFQ}{2}}\right)=0.

Resultatet av denne deriveringen er:

:{\frac{PF}{2}}-{\frac{CR}{Q^2}}=0.

Løser man så for Q blir resultatet:

:{\frac{PF}{2}}={\frac{CR}{Q^2}}

:Q^2={\frac{2CR}{PF}}

:Q^* = \sqrt{\frac{2CR}{PF}} = \sqrt{\frac{2CR}{H}}.

Asterisk (*) indikerer optimal ordremengde.

## Utvidelser
Flere utvidelser kan gjøres til EOQ-modellen, blant annet ved å utvide antall enheter. 

## Litteratur
*Harris, F. W. *Operations Cost* (Factory Management Series), Chicago:  Shaw (1915).
*Wilson, R. H. "A Scientific Routine for Stock Control" Harvard Business Review, 13, 116-128 (1934).
Svein Eikeseth

**Svein Eikeseth** (født 1960) er en norsk psykolog. Han er professor i psykologi ved OsloMet. Eikeseth har graden Ph.D. fra University of Kansas og har vært postdoktor ved University of California, Los Angeles. Han har blant annet levert viktige bidrag til utforskningen av autisme, og leder større forskningsprosjekter på området. Eikeseth har publisert en rekke vitenskapelige artikler og har redigert boken *Anvendt atferdsanalyse: Teori og praksis* (2003, med Frode Svartdal).

## Eksterne lenker
20. etappe i Tour de France 2006

## [[Sceaux]] – [[Paris]]
***Etappe:** 20.
***Dato:** 23. juli 
***Lengde:**  154,5 km
***Norske resultater:**
:1. Thor Hushovd

## Sprint og klatrepasseringer
### 1. sprint
Etter 92 km

### 2. sprint
Etter 116,5 km

### 1. klatring
Etter 43,5 km, kategori 4

### 2. klatring
Etter 72 km, kategori 4

## Resultater

## Eksterne lenker
* Etappebeskrivelse og recap på cyclingnews.com
19. etappe i Tour de France 2006

## [[Le Creusot]] – [[Montceau-les-Mines]]
***Etappe:** 19.
***Dato:** 22. juli 
***Lengde:**  57 km, Individuell tempo
***Norske resultater:**
:71. Thor Hushovd

## Resultater

## Eksterne lenker
* Etappebeskrivelse og recap på cyclingnews.com
Striptease (film)

***Striptease*** er en erotisk filmkomedie fra 1996 med Demi Moore, Burt Reynolds og Ving Rhames i hovedrollene. Filmen ble regissert av Andrew Bergman og handler om en stripper som blir involvert i en barnevernssak og politisk korrupsjon.

## Handling

*Striptease* handler om Erin Grant (Moore), en mor og tidligere sekretær i FBI som mister foreldreretten til datteren sin. Hun trenger penger for å anke dommen og skaffer seg jobb som stripper på nattklubben Eager Beaver. Kongressmann David Dilbeck (Reynolds) går på strippeklubben i forkledning en kveld og blir veldig betatt av Erin. En av de andre tilskuerne gjenkjenner Dilbeck og presenterer Erin med en plan for å presse ut kongressmannen, slik at hun får nok penger til å få tilbake datteren. Utpressingen går ikke helt etter planen, siden kongressmannen har veldig mektige forretningspartnere som ønsker å sikre hans plass i Kongressen. Vanligvis blir alle som forsøker å presse ut Dilbeck, tatt livet av. I mellomtiden kidnapper Erin datteren sin fra eks-mannen.

Dilbecks personlige interesse i Erin avtar imidlertid ikke, og han inviterer henne til en privat opptreden om bord i yachten sin. Han spør henne om hun vil bli elskerinnen hans, og senere frir han til henne, selv om de nærmeste medarbeiderne hans er bekymret for at hun vet for mye og kan ødelegge sjansene hans for gjenvalg. En krangel oppstår om hvorvidt de skal ta livet av Erin, eller enkelt og greit få henne til å holde kjeft ved å true med å ta fra henne datteren igjen. Erin på sin side begynner å mistenke Dilbeck for å stå bak en del mord og får med seg en politimann på en plan for å føre ham for retten. Hun lurer ham til å innrømme sine feil på lydbånd, og snart blir han arrestert.

## Produksjon
*Striptease* er basert på boken *Strip Tease* av kriminalforfatteren Carl Hiaasen fra Florida. Filmen mottok relativt dårlige kritikker, og da den ble lansert ble det reklamert stort med nakenscenene i filmen. Filmen vant hele seks Razzie-priser under utdelingen i 1997.
## Rollebesetning

*Demi Moore som Erin Grant
*Armand Assante som Løytnant Al Garcia
*Ving Rhames som Shad
*Robert Patrick som Darrell Grant
*Burt Reynolds som David Dilbeck
*Siobhan Fallon Hogan som Rita Grant
*Rumer Willis som Angela Grant
*Paul Guilfoyle som Malcolm Moldowsky
*Stuart Pankin som Alan Mordecai
*PaSean Wilson som Sabrina
*Dina Spybey som Monique, Jr.
*Barbara Alyn Woods som Lorelei
*Pandora Peaks som Urbana Sprawl
*Rena Riffel som Tiffany

## Referanser


## Eksterne lenker
*
Cochran County

**Cochran County** er et fylke i den amerikanske delstaten Texas. Det ligger i den nordvestlige delen av staten og det grenser mot Bailey County i nord, Hockley County i øst og mot Yoakum County i sør. Det har også grense mot delstaten New Mexico i vest.

Cochran Countys totale areal er 2&nbsp;008 km² hvorav 0 km² er vann. I 2000 hadde fylket 3&nbsp;730 innbyggere og administrasjonssenteret ligger i byen Morton. Fylket har fått sitt navn etter Robert E. Cochran.
## Eksterne lenker
*
Humanisterna

**Humanisterna** (tidligere *Human-Etiska Förbundet*) er en svensk humanistisk livssynsorganisasjon, og søsterorganisasjon til Human-Etisk Forbund i Norge.  

Livssynssamfunnet oppgir å ha rundt 1&nbsp;900 medlemmer. Av notable medlemmer er blant annet Björn Ulvaeus.

Blant aktivitetene er *humanistisk konfirmation*, bistand ved gravferd og lobbyarbeid for at den obligatoriske svenske skolen skal være ikke-konfesjonell, dvs. ikke ha religiøst formål. De arbeider også for å gi livssynshumanismen like mye tid i media som religionene.

Humanisterna er medlem av International Humanist and Ethical Union.  De gir ut tidsskriftet *Humanisten* seks ganger årlig. 

Humanisterna opprettet i 2005 prisen *«Kristallkulan»* med det formål å motvirke pseudovitenskap. Prisen på , som bygger på en idé av James Randi, tildeles den som kan demonstrere en paranormal eller overnaturlig hendelse uten vitenskapelig forklaring. Forutsetningen er at fenomenet kan demonstreres under tilfredsstillende kontrollerte testformer.

Livssynssamfunnet ble etablert i 1979 under namnet *Human-Etiska Förbundet*, men byttet navn i 1999. Humanisterna har lokale avdelinger i Stockholm, Göteborg, Umeå, Uppsala, Malmö og Jönköping. De har ca. 5&nbsp;200 medlemmer.

## Referanser


## Eksterne lenker
*
Atopisk allergi

**Atopisk allergi** kalles også **IgE-avhengig allergi** og omfatter derfor alle IgE-avhengige allergier, eksempelvis pelsdyrallergi, pollenallergi og ulike former for IgE-basert matintoleranse, der spesielt nøtteallergi kan være livstruende. Uttrykket *atopisk* kommer av «atopi», som henspiller på noe som er «annerledes», i dette tilfellet en annerledes reaksjon.

Forskjellige familier av antistoffer har forskjellige oppgaver og forskjellige arbeidsmåter. Familien IgE reagerer spesielt og på en slik måte at det oppstår allergi. Det er således forsvarsmekanismene i immunsystemet som utløser skadevirkningen.

Atopiske allergier er for det meste såkalte *straksallergiske reaksjoner*, noe de kalles fordi de ofte kan fremkalles i løpet få minutter. Det er også typisk for alle immunreaksjoner og allergier at de er spesifikke, altså rettet mot helt bestemte molekyler. Molekylene som utløser atopisk allergi består av proteiner, og den allergiske reaksjonen får gjerne navn etter hva som utløser den.

De viktigste atopiske sykdommene er høysnue og annen allergisk rhinitt, allergisk elveblest, allergisk astma og allergiske reaksjoner på mat med tarmsymptomer. Også ved atopisk eksem kan slike straksreaksjoner virke forverrende.

## Atopi hos dyr
Også dyr kan få atopisk allergi, noe eksempelvis såkalt *schäferkløe* er et bevis for. Navnet har denne lidelsen fått fordi den er ganske vanlig hos hunderasen schäferhund, men også andre dyr kan få denne lidelsen. Dette er en arvelig belastet kronisk kløe som kan utvikle seg til atopisk eksem, og i ytterste fall bli så ekstrem at dyret må avlives på grunn av plagene.

## Eksempler på atopiske allergier
* Pelsdyrallergi
* Pollenallergi
* IgE-basert matintoleranse
Rock Furore

***Rock Furore*** var en norsk musikkavis som kom ut første gang i mai 1988 og deretter en gang i kvartalet til den ble nedlagt i 1994. Utgiver var Norsk Rockforbund. Avisen skrev i begynnelsen bare om norsk rock og pop, men senere dekket den også utenlandsk musikk. Øyvind Ihlen var ansvarlig redaktør. Han ble senere etterfulgt av Kristian Ruud, Arvid Skancke-Knutsen og Knut Bjørheim.

Fra første nummer av bladet ble den redaksjonelle linjen som var skapt i de siste utgavene av fanzinen Absolute Musique, videreført. Redaktør Ihlen hadde vært redaktør på de to siste utgavene av Absolute Musique, hvor flere av de som kom til å skrive i Rock Furore, også hadde vært med. Siste utgave av Absolute Musique kom ut i mai 1988, samme måned som første nummer av Rock Furore så dagens lys. 

Til å begynne med ble Rock Furore gitt ut i berlinerformat, men senere gikk den over til A4-format. I berlinerformat fulgte det med en flexisingel med et norsk band hvert nummer. Disse ble også gitt ut i 50 nummererte eksemplarer med cover. Da A4-formatet ble introdusert begynte man å legge ved en CD, først bare med mer eller mindre kjente norske artister, men senere også med utenlandske artister.

## Rock Furore flexisingel diskografi

* RFFS 001 – Suicide Pilots – Can't Take It (1989)
* RFFS 002 – Baby Sugar Honeypie – Blue Bus / A Grim Report (1990)
* RFFS 003 – Uncle Sam`s Wig-Wam Party – Life's Cool (1990)
* RFFS 004 – Shellshock – Screaming (1990)
* RFFS 005 – The Cutbacks – Tired Of Hanging Around / Came To A Party (1990)
* RFFS 006 – Turtle Race – Up And Down The Road (1991)
* RFFS 007 – Electric Blue – Sea Pictures (1991)
* RFFS 008 – Vera Cruise – Material Freak (1991)
* RFFS 009 – Angst – Frykt / Dumhetens disipler (1991)
* RFFS 010 – Yeahlove Swans – Ain't Gonna Give It Up (1992)
* RFFS 011 – The Smell of Incence – I'm Allergic To Flowers (1992)
Andre Makkabeerbok

***Andre Makkabeerbok*** er en av makkabeerbøkene, og en av de deuterokanoniske bøker i Det gamle testamente. Den forteller om de historiske begivenhetene knyttet til Judas makkabeeren og makkabeernes opprør mot Selevkid-dynastiet, og omfatter perioden fra ca. 180 f.Kr. til 161 f.Kr., et noe kortere tidsrom enn Første Makkabeerbok.

Teksten er egentlig en sammenfatning av et større historieverk i fem bind, skrevet på koinégresk av jøden Jason fra Kyrene ca. 100 f.Kr. Forfatteren av sammendraget er ikke kjent, men han ser ut til å være mer inspirert av samtidens greske historikere enn av de historiske bøkene i GT. 

## Innhold
Den første delen av teksten (kapittel 1–7) forklarer bakgrunnen for makkabeeropprøret mot den syriske kong Antiokus IV Epifanes og gjør rede for begivenhetene før opprøret brøt ut. Den siste halvdelen av boken (kapittel 8–15) dekker de samme hendelsene som første makkabeerboks kapittel 3–7: et vellykket opprør ledet av Judas makkabeeren. 

Boken tolker historien teologisk: folkets ulykke skyldes ulydighet mot Gud, og Guds inngripen – gjennom flere mirakuløse hendelser – er viktigere enn helter som Judas Makkabeeren. 

Bokens kapittel 6–7 som har flere fortellinger om martyrer, har hatt stor betydning for den kristne kirke, og her nevnes for første gang i de jødiske/kristne hellige tekstene troen på de dødes oppstandelse og evige liv. I kapittel 7; vers 28 nevnes (og det for første gang i et gammeltestamentlig skrift) at Gud skapte verden ''av intet''.

## Referanser


## Eksterne lenker
* 
* fulltekst hos Bibel.no
Finn Benestad

**Finn Benestad** (1929–2012) var en norsk musikkforsker. Han ble mag.art. i 1953 på en avhandling om Johan Svendsens fiolinkonsert. Deretter var han lærer noen år, i gymnas og lærerskole, før han i 1960 ble ansatt som lektor i musikk ved Universitetet i Oslo. I 1961 tok han doktorgraden i musikkvitenskap på en avhandling om Johannes Haarklou hvor han både har en biografi over Haarklou og en gjennomgang av alle hans komposisjoner.

Fra 1965 til 1998 var Benestad professor i musikkvitenskap ved Universitetet i Oslo. Han har skrevet en rekke bøker om musikk, foruten at han har vært en av redaktørene for *Aschehougs musikkverk for grunnskolen*. Størst innsats har Benestad gjort for Edvard Grieg og hans musikk. Fra 1980 hadde han hovedansvaret for utgivelsen av *Edvard Griegs samlede verker* i 20 bind, en serie som ble fullført i 1995.

Benestad var medlem av Det Norske Videnskaps-Akademi, Det Kongelige Danske Videnskabernes Selskab, Agder Vitenskapsakademi og Academia Europaea. I 1981 ble han tildelt Griegprisen og i 1996 Prisen for god forskningsformidling ved Universitetet i Oslo.

Han er far til Øivind Benestad og Finn Yngvar Benestad.  

Han ble i 1993 utnevnt til ridder av 1. klasse av St. Olavs orden.

## Bibliografi
* *[[Johannes Haarklou]]. Mannen og verket* (1961)
* *[[Waldemar Thrane]]. En pioner i norsk musikkliv* (1961)
* *Musikklære* (1963) ISBN 82-518-2126-6
* *Musikkhistorisk oversikt* (1964)
* *Musikk og tanke. Hovedretninger i [[musikkestetikk]]ens historie fra antikken til vår egen tid ([[1976]])
* *Edvard Grieg – mennesket og kunstneren* (s.m. [[Dag Schjelderup-Ebbe]]) ([[1980]])
* *Johan Svendsen. Mennesket og kunstneren* (s.m. Dag Schjelderup Ebbe) ([[1990]])
* *Edvard Grieg. Brev til Frants Beyer 1872-1907* (s.m. [[Bjarne Kortsen]]) ([[1993]]) ISBN 82-00-21593-8
* *Edvard Grieg. Chamber Music* ([[1993]]) ISBN 82-00-21699-3
* *Edvard Grieg. Brev i utvalg 1862-1907. Bind I – Til norske mottagere'' (1998) ISBN 82-03-22263-3

## Referanser
Vakttårnets Bibel- og Traktatselskap

**Vakttårnets Bibel- og Traktatselskap** er det norske selskapet som fungerer som avdeling for det amerikanske selskapet *Watch Tower Bible and Tract Society of Pennsylvania*. Dette selskapet er et lovformelig religiøst selskap som benyttes av Jehovas vitner. 

## Korporasjoner
To andre viktige korporasjoner er *Wachtower Bible and Tract Society of New York, Inc.* og *The International Bible Students Association*. Førstnevnte ble opprettet da hovedkontoret flyttet fra Pennsylvania til New York og het i begynnelsen *People's Pulpit Association*. Sistnevnte ble opprettet i forbindelse med de religiøse aktivitetene i Storbritannia. Disse selskapene innehar de juridiske rettighetene til litteratur som er utgitt av Jehovas vitner og ivaretar trossamfunnets interesser på forskjellige måter. Det fins også flere andre korporasjoner rundt om i verden, og i år 2000 ble det opprettet noen nye korporasjoner i USA. Den mest kjente publikasjonen de utgir er tidsskriftet *[[Vakttårnet]]*, som sammen med det andre tidsskriftet *[[Våkn opp!]]* i høy grad er viktig for Jehovas vitner egen bruk av publikasjoner, og også spiller en stor rolle i evangeliseringsarbeidet.

## Grunnleggelse
Før navnet «Jehovas vitner» ble valgt ble vitnene som gruppe kalt «de internasjonale bibelstudenter» eller bare «bibelstudentene». Den 16. februar 1881 opprettet bibelstudentene selskapet Zion’s Watch Tower Tract Society (Sions Vakttårns traktatselskap), med W. H. Conley som president og Charles Taze Russell som sekretær og kasserer. I 1884 ble Zion’s Watch Tower Tract Society offisielt registrert, da med Charles Taze Russell som president.

## Tidligere navn på selskapet
* Zion's Watch Tower Tract Society *(1884–1896)*
* Watch Tower Bible and Tract Society (*1896-1955)*
* Watch Tower Bible and Tract Society of Pennsylvania *(siden 1955)*

## Selskapets presidenter
*Navn (født – døde) – tjente som president*
* Charles Taze Russell (16. februar 1852 – 31. oktober 1916) – *tjente fra 1884 til 31. oktober 31 1916*
* Joseph Franklin Rutherford (8. november 1869 – 8. januar 1942) – *tjente fra 6. januar 1917 til 8. januar 1942*
* Nathan Homer Knorr (23. april 1905 – 8. juni 1977) – *tjente fra 13. januar 1942 til 8. juni 1977*
* Frederick William Franz (12. september 1893 – 22. desember 1992) – *tjente fra 22. juni 1977 til 22. desember 1992*
* Milton George Henschel (9. august 1920 – 22. mars 2003) – *tjente fra 30. desember 1992 til 7. oktober 2000*
* Don A. Adams (født 1925) – *tjente fra 7. oktober 2000, tjener fortsatt*

## Se også
* Bibelstudentene
* Jehovas vitners organisasjon
* Jehovas vitners litteratur
* Ny verden-oversettelsen av De hellige skrifter

## Eksterne lenker
* Jehovas vitners offisielle web-side (norsk)
* Jehovas vitners offisielle web-side (engelsk)
Vakttårnet – Forkynner av Jehovas Rike

***Vakttårnet – Forkynner av Jehovas rike*** er et blad som utgis av Jehovas vitner gjennom Vakttårnets bibel- og traktatselskap. Bladet ble til da Charles Taze Russell og hans medarbeidere bestemte seg for å utgi et tidsskrift i 1879. Russell inngikk en avtale med utgiveren av et kristent tidsskrift som het *The Last Trumpet*, som ikke lenger kunne ta hånd om utgivelsen av tidsskriftet sitt, og dermed fikk bladet *Watch Tower* overta Trumpets 5000 abonnenter.

Bladet ble den første tiden kalt *Zion's Watch Tower and Herald of Christ's Prescence*. Senere skiftet det navn til *The Watch Tower and Herald of Christ's Prescence*, og i dag kalles det *The Watchtower Announcing Jehovah's Kingdom* (*Vakttårnet – Forkynner av Jehovas Rike*).

Bladet kommer ut to ganger i måneden. Det inneholder artikler med et tydelig bibelsk teologisk og historisk preg. Det andre bladet som Jehovas vitner utgir, er *[[Våkn opp!]]*

*Vakttårnet* blir trykket to ganger i måneden (inkludert punktskriftutgaver og videoutgaver på tegnspråk). Fra og med 1. januar 2008 har *Vakttårnet* forskjellig fokus i det første og det andre nummeret hver måned. Nummeret som blir utgitt den første dagen i hver måned, fokuserer på religiøse artikler som kan tilbys publikum utenfor Jehovas vitner. Nummeret som blir utgitt den femtende dagen i hver måned, inneholder studieartikler for menigheten og saker som angår organisasjonen internt. Dette nummeret distribueres til medlemmene og andre interesserte via de lokale menighetene, men det tilbys ikke aktivt til allmennheten, slik tilfellet er med det første nummeret.

Hvert nummer av Vakttårnet inneholder følgende korte forord:

## Eksterne lenker
* Jehovas vitners offisielle web-side (norsk)
Deaf Smith County

**Deaf Smith County** er et fylke i den amerikanske delstaten Texas. Det ligger i den nordvestlige delen av staten og det grenser mot Oldham County i nord, Randall County i øst, Castro County i sørøst og mot Parmer County i sør. Det har også grense mot delstaten New Mexico i vest.

Deaf Smith Countys totale areal er 3&nbsp;880 km² hvorav 2 km² er vann. I 2010 hadde fylket 19 372 innbyggere og administrasjonssenteret ligger i byen Hereford. 

## Referanser

## Eksterne lenker
*
IgE-basert matintoleranse

**IgE-basert matintoleranse** kalles også **matallergi** og regnes som en atopisk allergi, der spesielt nøtteallergi kan være livstruende.

## Eksempler på matallergi

* Eggallergi
* Fruktallergi
* Kjøttallergi (alfa-gal, fjærkre, svin og katt)
* Melkeallergi
* Nøtteallergi
* Soyaallergi
* Fisk og skalldyr

## Se også
* Atopisk allergi

## Referanser
Allergen

**Allergener** er antigener som forårsaker allergi. De fleste allergener som reagerer med IgE- og IgG-antistoffer er proteiner, ofte med karbohydratholdige sidekjeder. Det er imidlertid påstått at rene karbohydrater under visse omstendigheter kan fungere som allergener. I sjeldne tilfeller kan småmolekylære kjemikalier, som isocyanater og anhydrider i form av haptener, fungere som allergener i forhold til IgE. Ved allergisk kontakteksem er småmolekylære substanser som krom, nikkel og formaldehyd eksempler på klassiske allergener som kan reagere med T-lymfocytter.

Blant allergener kan nevnes noen tungmetaller, hvor især nikkel og krom er sterkt allergifremkallende. Likeledes kan proteiner i fødevarer og pollen fremkalle allergi, på samme måte som dyrehår og husstøvmidder kan det.

## Se også
* Allergi
* Atopisk allergi

## Kilder
* European Academy of Allergolgy and Clinical Immunology (EAACI)
Yoakum County

**Yoakum County** er et fylke i den amerikanske delstaten Texas. Det ligger i den nordvestlige delen av staten og det grenser mot Cochran County  i nord, Terry County i øst og mot Gaines County  i sør. Det har også grense mot delstaten New Mexico i vest.

Yoakum Countys totale areal er 2 071 km² hvorav 0 km² er vann. I 2000 hadde fylket 7 322 innbyggere og administrasjonssenteret ligger i byen Plains. 

## Byer
*Plains
*Denver City
## Eksterne lenker
*
Nina Grieg

**Nina Hagerup Grieg** (1845–1935) var en norsk sopran.

Nina Grieg var kusine til Edvard Grieg (1843–1907), og de to giftet seg 11. juni 1867 i København. Ekteparet opptrådte ofte sammen på konserter i Europa, og fikk svært gode kritikker. Nina Grieg ble dessuten anerkjent som en svært sensitiv tolker av mannens sanger. Den engelske komponisten Frederick Delius dediserte to sett med sanger til henne i årene 1888&ndash;1890.

Nina Griegs stemme er bevart på to voksruller med meget dårlig teknisk kvalitet, innspillingene er utgitt på platemerket Simax. 

Etter Griegs død i 1907 bosatte Nina Grieg seg i Danmark. 


Portrett av Nina Grieg.jpg|Signert kabinettkort av Nina Grieg
Max Abraham und Edvard Grieg.jpg|Musikkforleggeren Max Abraham, Nina Grieg, Oscar Meyer og Edvard Grieg omkring 1889
Edvard and Nina Grieg at Troldhaugen in 1907.jpg|Nina og Edvard Grieg i kunstnerhjemmet Troldhaugen i Bergen 1907 
Edvard Grieg- Grave of Edvard and Nina Grieg.jpg|Asken etter ekteparet Grieg ligger i en grav i fjellet nede ved stranda på Troldhaugen


## Referanser


## Litteratur
* Haavet, Inger Elisabeth (1998): *Nina Grieg. Kunstner og kunstnerhustru*. H. Aschehoug & Co. (W. Nygaard), Oslo. ISBN 82-03-22230-7, digital utgave

## Eksterne lenker
* 
*
HELLP-syndrom

**HELLP syndrom** er en sjelden komplikasjon som oppstår før, eller i forbindelse med fødsel. Det er forkortelse for Hemolysis, Elevated Liver enzymes Low Platelet count (sprengning av røde blodlegemer, økede nivåer av leverensymer og få blodplater). Sykdommen opptrer som en komplikasjon ved svangerskapsforgiftning.

Ved et nytt svangerskap hos kvinner som har hatt denne lidelsen, angis risikoen for HELLP-syndrom å være 3-4&nbsp;%. Ved tidlig start i svangerskapet, før 32. svangerskapsuke, er det funnet gjentakelsesrisiko på 42&nbsp;% i neste svangerskap.

## Referanser
65 (tall)

**65** (**sekstifem**, også skrevet *femogseksti* på riksmål) er det naturlige tallet som kommer etter 64 og kommer før 66.

65 er et oddetall.

65 er atomnummeret til Terbium.

65 er LXV i romertall.
Serra Talhada

**Serra Talhada** er en by og kommune i delstaten Pernambuco i nordøstregionen av Brasil.

## Historie
Byen ble tidligere kalt «Villa Bella.» Navnet Serra Talhada betyr «Kløyvd fjell» og kommer av et fjell i nærheten som ser ut som det er delt i to av en øks. Byen er også fødeby for den myteomspunnede banditten Lampião.

## Galleri

Fil:Serra-Talhada-vista-da-cidade.jpg|Utsikt over Serra Talhada
Fil:Serra-Talhada-Rio-Pajeú.jpg|


## Referanser


## Eksterne lenker
* 
* Serra Talhada, offisielt nettsted (Portugisisk)
* Bilder
OhmyNews

**OhmyNews** (오마이뉴스) er en sørkoreansk nettavis grunnlagt i 2000.

## Eksterne lenker
* OhmyNews (Korean language)
* OhmyNews International (English language)
* OhmyNews Japan (Japanese language)
* International press react to OhmyNews
* OhmyNews Blog Japan
Christoffer Dahl

**Christoffer «Doffen» Dahl** (født 1984) er en norsk tidligere fotballspiller. Han har tidligere spilt for KFUM Oslo, Hønefoss, Lyn og Manglerud Star. Dahl spilte vanligvis i en framskutt rolle, sentralt på midtbanen. Han har også spilt for futsallaget til KFUM.

Før 2012-sesongen signerte han for Hønefoss. Den 16. august samme år, bestemte han seg for å legge opp som profesjonell fotballspiller, i en alder av 28 år. Han gjorde imidlertid comeback for KFUM i 2013, som i 2015 rykket opp til andre nivå med Dahl på laget.

Christoffer er sønn av biskop emeritus Per Arne Dahl.

## Referanser


## Eksterne lenker
* 
* Spillerprofil på lynfotball.net (2003-2006)
80 (tall)

**80** (**åtti**) er det naturlige tallet som kommer etter 79 og kommer før 81.

80 er et partall.

80 er LXXX i romertall.

80 er 1010000 i totallsystemet.

## Annet
**80** er også:
*atomnummeret på Kvikksølv
*Europavei 80 som går mellom Lisboa i Portugal og grensen til Iran i Tyrkia
*navnet på
**Stridsvognen T-80.
**IAR 80 – Et rumensk jagerfly fra andre verdenskrig.
78 (tall)

**78** (**syttiåtte**, også skrevet *åtteogsytti* på riksmål) er det naturlige tallet som kommer etter 77 og kommer før 79.

78 er et partall.

78 er atomnummeret til platina.

78 er LXXVIII i romertall.
Dong Fangzhuo

**Fangzhuo Dong** (**董方卓**) (født 23. januar 1985 i Dalian, Kina) er en kinesisk fotballspiller som for øyeblikket spiller for Hebei Zhongji.

## Profesjonell karriere
Han ble kjøpt av Manchester United fra Dalian Shide i 2004. Handelen var verdt £3,500,000 og Dong ble den første kinesiske spilleren i Manchester United. Transfersummen er også den største innen kinesisk fotball noensinne.

Dongs posisjon er spiss. Grunnet den manglende arbeidstillatelsen ble Dong, umiddelbart etter at han kom til United, lånt ut til Royal Antwerpen for å få førstelagserfaring. I 2005/2006-sesongen ble Dong toppscorer for Royal Antwerpen med 17 mål.

På Uniteds Asia-tur i 2005 fikk Dong sin førstelagsdebut i en treningskamp mot Hongkong. Han scoret ett mål i 2-0-seieren.

På Uniteds Sør-Afrika-tur scoret Dong vinnermålet i 1-0-seieren mot Kaizer Chiefs. Sir Alex Ferguson uttalte at Dong hadde fart og fysikk nok til å spille for United og at han håpet at Dong ville kvalifisere for arbeidstillatelse i januar 2007. Og Fergusons håp ble virkelighet da Dong fikk arbeidstillatelse ved årsskiftet. Han returnerte til Manchester United i håp om førstelagsspill, og han spilte i showkampen mellom united og "europa XI" i 2007.

Sesongen 2007/2008 ble Fangzhuos siste sesong i Manchester United. 28. august 2008 gikk han gratis til sin tidligere klubb Dalian Shide FC.
I starten av 2010 gikk Fangzhuo til den polske klubben Legia Warszawa.

## Landslaget
Dong var en del av det kinesiske juniorlandslaget som deltok i Junior-VM i 2005. Han kom inn som innbytter i 3 av de 4 kampene Kina spilte.

Dong scoret for  i 4-1-tapet mot Sveits. Kampen var en privatlandskamp i forkant av Fotball-VM i 2006.

## Karriere som spiller (alle turneringer)
*Per [[14. juli]] [[2008]]*

## Referanser


## Eksterne lenker
* 
* Fangzhuo Dongs profil på united.no
* Fangzhuo Dongs profil på manutd.com (engelsk)
Vækerø gård

**Vækerø gård** er en gammel gård i Oslo, i tidligere Aker kommune, som i dag har adressen Drammensveien 250 og ligger i strøket Vækerø, oppkalt etter gården. Gården tilhørte i nyere tid familien Løvenskiold, men mesteparten senere ble solgt til Norsk Hydro. De åpnet sitt hovedkontor her i 1985. 

Gården var tidligere en del av den større godseiendommen knyttet til Bærums Verk (hvor Løvenskiold-familien fremdeles bor), Bogstad gård som på 1800-tallet ble skilt fra godskomplekset, og Nordmarka. Familien Løvenskiold arvet Vækerø, Bærums verk og Nordmarka etter inngifte, fra slektene Wedel-Jarlsberg og Anker. Konsernet Løvenskiold–Vækerø, hvor Carl Otto Løvenskiold (1953) er eneeier, har sitt navn fra dette. Datterselskapet Maxbo holder fremdeles til på Vækerø, mens et annet datterselskap, Bærums Verk, naturlig nok holder til på stedet det ga navn til.

Dagens bebyggelse er i mur, mens den tidligere var i tre. Hovedbygningen i nygotikk er tegnet av Heinrich Ernst Schirmer og oppført  rundt 1880.

## Referanser


## Eksterne lenker
*
Eksem

**Eksem** er et paraplynavn for en rekke ulike eksemtyper, der noen nevnes nedenfor:

* Atopisk eksem (mest vanlig)
* Intertrigo
* Kontakteksem
* Nikkelallergi
* Nummulært eksem
* Psoriasis
* Seboreisk eksem
* Soleksem
Mesmerized

***Mesmerized*** er den andre utgivelsen til det norske black/thrash/death-bandet Extol. Plata ble utgitt i 1999 og er lisensiert Solid State Records og Endtime Productions. Mini-CD-en inneholder en ny sang etter «Burial», «Enthralled», samt tre industrielle remixer av sanger fra Burial, blant andre «Renhetens elv» og «Burial».

## Sporliste

#«Enthralled»
#«The Prodigal Son»
#«Storms of Disillusions»
#«Burial» – Sanctum Remix
#«Renhetens elv» – Sanctum Remix 
#«Work of Art» – Raison D`Être Remix

## Medvirkende

* Peter Espevoll – vokalist 
* Christer Espevoll – gitar 
* David Husvik – trommer 
* Ole Børud – gitar og ren vokal 
* Eystein Holm – bass

## Eksterne lenker
*
Coup de grâce

**Coup de grâce**, eller noen ganger *coup de grace*, betyr *slag av nåde*/*nådestøt* på fransk. Uttrykket har sin opprinnelse fra dueller, slag og krig, men brukes i dag også for å beskrive et barmhjertighetsdrap, som når man dreper noen som lider for å ende lidelsen.

## Se også
*Eutanasi
Spisepinner

**Spisepinner** er det tradisjonelle og det vanligste spiseredskapet i Sørøst- og Øst-Asia og brukes ved alle måltider der maten er i fast form. Skikken kommer opprinnelig fra Kina for over tre tusen år siden. 

Spisepinner består av to like, rette pinner, omkring 25 cm lange, som blir gradvis tynnere i den ene enden.  Spisepinner fungerer som en klype og erstatter både gaffel og kniv fordi rettene vanligvis serveres i biter. Spisepinner kan også brukes til suppe ved at en fører suppebollen mot munnen og pisker suppa inn i munnen med pinnene. Suppe serveres også ofte med skje, gjerne av porselen. Grovere spisepinner brukes for håndtere maten ved matlaging.

## Bruk
Spisepinner håndteres med én hånd for å gripe og holde maten som i en klype: 
#Legg den ene spisepinnen i klem mellom handflata og tommelrota slik at ringfingeren (den fjerde fingeren) støtter den andre enden av pinnen. Tommelen skal presse pinnen nedover samtidig som ringfingeren presser den oppover. Pinnen blir da liggende fast og i ro.
#Bruk tuppen av tommelen, peke- og langfingeren til å holde den andre pinnen som en blyant over den andre pinnen. Pass på at spissen på spisepinnene møtes i samme linje.
#Vipp den øverste pinnen opp og ned mot den nederste pinnen som ligger i ro. På denne måten kan en gripe og løfte små og store matbiter.
#Med litt trening kan en bruke spisepinnene omtrent som en klype eller pinsett.

Et tips er å holde spisepinnene i den tjukkeste enden omtrent en tredel inn på pinnen. Da blir det bedre balanse og lettere å bruke pinnene. For å få lengre pinner som kan nå mat som er litt unna, kan en holde pinnene i enden isteden.

Med øvelse kan trinn nummer en og to gjøres samtidig, det vil si  ved at en kan plukke opp begge spisepinnene med én hand i én, sammenhengende bevegelse. Gripetaket kan justeres hvis det føles nødvendig.

## Se også
* Spisebestikk

## Eksterne lenker
*